open-index/open-wikipedia-markdown huggingface dataset:
Per Edmund Mordt

**Per Edmund Mordt** (født 25. mars 1965 i Arendal) er en norsk fotballspiller som har spilt i klubbene Kolbotn, Vålerenga, IFK Göteborg, Brann og Drøbak/Frogn.

Fra en tilværelse som ung angrepsspiller i 4. divisjon med hjemstedsklubben , ankom Per Edmund Mordt toppdivisjonen foran 1984-sesongen da han signerte for . Sesongen i forveien hadde han vært på treningsopphold hos . Med den strenge og kravstore svensken Gunder Bengtsson som trener var Vålerenga regjerende seriemestere. Bare nitten år gammel spilte nyankomne Mordt seg umiddelbart til på plass på laget som venstreback, og karrieren skjøt raskt fart. 

Med tidligere erfaring fra Oslos kretslag og seks opptredener på Norges U19-landslag i 1982, ble han innkalt til Norges tropp til Sommer-OL i 1984. Mordt spilte to av Norges tre kamper i turneringen. Deriblant i tapet for Frankrike, som endte opp med å vinne OL-gullet.

I sin første sesong for Vålerenga endte Mordt opp som seriemester, da laget gjentok bragden fra året i forveien. Mordt hadde spilt to sesonger for Vålerenga, da han ble hentet til  foran 1986-sesongen av lagets nyansatte trener Gunder Bengtsson, som var Mordts trener i hans første sesong for Vålerenga. Hos IFK Göteborg tilbragte Mordt åtte sesonger i et seiersvant lag som vant Allsvenskan i 1987, 1990 og 1991, og ble svenske cupmestere i 1991. IFK Göteborg slo også fra seg internasjonalt. Da laget i 1986 nådde semifinalen i Serievinnercupen, kom Mordt i fokus. Til tross for at IFK hadde slått  med tre mål hjemme, hentet motstanderen inn tremålsledelsen i returoppgjøret på Camp Nou, så kampen måtte avgjøres med straffesparkkonkurranse. På straffestillingen 4-4, skjøt Mordt sitt straffespark over mål, hvorpå Víctor Muñoz ga Barcelona seieren med scoring på påfølgende straffespark. Mordts straffebom ble et avgjørende øyeblikk som for mange er hva han sterkest forbindes med. Ifølge VG, ga Norsk Hydro svenskene bensin til halv pris i en uke som plaster på såret. Året etter hjalp Mordt IFK Göteborg vinne UEFA-cupen med 2-1 sammenlagt over skotske  i finalen.

Femten dager etter straffebommen mot Barcelona opplevde Mordt et høydepunkt i karrieren da han var del av det norske landslaget som vant over  med Diego Maradona i en treningskamp på Ullevaal stadion. To måneder senere ble det samme argentinske landslaget, med Maradona i spissen, kronet til verdensmestere i VM-sluttspillet i Mexico.

Under tiden han spilte for IFK Göteborg, fikk han i økende grad problemer med akillessenene. Da han i 1994 vendte hjem til Norge for å spille for  i Eliteserien, begrenset akillesproblemene ham til at det bare ble ti kamper totalt den ene sesongen han spilte for klubben. 

Deretter spilte han tre sesonger i 1. divisjon for .

Under oppholdet i IFK Göteborg utdannet han seg som eiendomsmegler. Han har jobbet med eiendomsmegling siden han ga seg som fotballspiller.

## Meritter
* Norsk seriemester med Vålerenga i 1984 og NM-sølv samme år.
* Svensk seriemester i 1987, 1990 og 1991
* Svensk cupmester i 1991
* UEFA-cupmester (som eneste nordmann) med IFK i 1987

## Referanser


## Eksterne lenker
* 
* ifkdb.se
XYY-syndrom

**XYY-syndrom** er en trisomi hvor en mann har en ekstra versjon av Y-kromosomet. Dette er kjent som en **47,XYY** karyotype. Betegnelsen *syndrom* for denne tilstanden er omdiskutert, siden det er en forholdsvis normal kromosomfeil og brorparten av individer med XYY-syndrom ikke er klar over deres karotype. Ca. 1 av 1000 menn fødes med et ekstra Y-kromosom.

## Presentasjon
Det ekstra arvematerialet som cellene innehar, skaper som regel ingen uvanlige fysiske trekk eller medisinske problemer. Derimot er menn med 47,XYY vanligvis høyere enn gjennomsnittet, og gjerne flere centimeter høyere enn sine foreldre og søsken. De fleste menn med 47,XYY er normalt utviklet og er fertile. Siden det eneste fysiske trekk for menn med 47,XYY er høyden, oppdages tilstanden som regel kun gjennom genetisk testing for andre grunner. 

Menn med XYY-syndrom er mer utsatt for lærevansker og utvikler gjerne tale- og språkkunnskaper sent. Tidligere ble det også sagt at 47,XYY menn generelt hadde lavere IQ enn sine søsken, dette er senere blitt motbevist. Forekomsten av 47,XYY barn med atferdsproblemer, men de er noe overrepresentert ved arrestasjoner. Dette kan ha sammenheng med høyden heller enn med aggressiv adferd. I ungdomsårene har mange med XYY-syndrom ekstrem akne.

## Årsak
47,XYY er ikke arvet, men kommer av en tilfeldig feil under dannelsen av spermien. Hvis en spermie med ett ekstra Y-kromosom befrukter en eggcelle, vil barnet ha en ekstra versjon av Y-kromosomet i alle sine celler.

## Hyppighet
Rundt én av 1000 gutter er født med 47,XYY karotype. Hyppigheten av 47,XYY er ikke påvirket av alderen til foreldrene. Syndromet ble først beskrevet i 1961 da en mann fikk sjekket sin karotype siden han fikk en datter med Downs syndrom.

## Se også
*Klinefelter syndrom 
*Trippel X syndrom
*Turner syndrom

## Referanser


## Eksterne lenker
* The XYY Condition 
* XYY Males. An Orientation
* Genetic.org
Fylkesvei 1274

**Fylkesvei 1274** går mellom Mørkfoss og Mørkved i Indre Østfold.

Frem til 2019 hadde veien betegnelsen fylkesvei 743 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Karl Dahl

**Karl Hartvig Mathisen Dahl** (født 19. september 1886 i Fredrikstad, død 6. mars 1954 i Oslo) var en norsk reklametegner og bokillustratør. 

Dahl illustrerte dusinvis av barnebøker. Dahl er skaperen av blant annet Gjensidige-vekteren (fra 1932), og kinoreklame-løperen. Det har også blitt hevdet at han var opphavsmannen til «Maler'n til Bjercke»-figuren, mens andre kilder hevder at det var reklametegneren og illustratøren Marie Walle (1886–1933) som stod bak den illustrasjonen.

Mange av Dahls reklametegninger har dukket opp som postere i nyere tid, som den piperøkende fiskeren som reklamerer for tobakk. Karl Dahl var lærer på Kunst- og håndverkskolen, og regnes av mange som norsk reklametegnings far.

## Bokillustrasjoner (utvalg)
* 1932: Bernhard Stokke: *I natt rømmer vi* (guttebok), Windju Simonsens Forlag
* 1936: Bernhard Stokke: *På spor etter Willy*
* 1936: Audun Hierman: *Den hvite lama*
* 1937: Eugenie Geelmuyden Winther: *A og B og C på Gullbakken – fortelling for barn*
* 1938: Else Ury: *Annemor drar hjemmefra – en historie for piker*
* 1939: Else Ury: *Annemor på egen hånd – en historie for piker*

## Referanser
Klyverbom

**Klyverbom** er en forlengelse av baugsprydet på seilbåter og seilskip med kutter- eller tomastertakkelasje som brukes til føring av forseil. Når fartøyet er rigget med tre eller fire forseil, er to eller tre av disse ført mellom masten og klyverbommen. Innenfra og utover kalles disse seilene klyver (ev. indre og ytre klyver) og jager.

## Referanser
Holt kirke

**Holt kirke** er en langkirke, senere korskirke fra omkring 1100 i Holt sogn, i Tvedestrand kommune, Agder. Den feiret sitt 850-årsjubileum i 1953 og 900-årsjubileum i 2003.

Middelalderkirken var en langkirke i stein, som i 1753 ble utvidet og tilbygd som korskirke. Kirken fremstår i dag hovedsakelig som en barokkirke. Tilbygget, koret og korsarmene, er laftet av tømmer. Ved ombyggingen ble kirken også utstyrt med korbue, dekorert i rokkoko. Byggmester Lars Albretsen Øvernes i Holt sto for ombyggingen.

## Holt sogn
Da kirken ble bygd og fram til 1700-tallet var Holt kirkesogn vesentlig større enn i dag. Holt sogn grenset i middelalderen mot Øyestad sogn, og grensen gikk ved Arendal sentrum, der det inntil 1992 var kommunegrense mellom Øyestad og Moland kommuner. Holt sogn bestod fram til 1742 også av Austre Moland, Tromøy, Barbu, Stokken, Dypvåg og Flosta.

På Holt prestegård ble Norges første lærerseminar, Holt seminar, opprettet i 1839. den gamle Vestlandske hovedvei gikk/går forbi kirken.

Holt kirke er prostesete for prosten i Aust-Nedenes prosti som omfatter kommunene Åmli, Risør, Gjerstad, Tvedestrand og Vegårshei, med sognene Holt, Tvedestrand, Dypvåg, Risør, Søndeled, Gjerstad, Vegårshei, Åmli, Tovdal og Gjøvdal.

Kirken var «valgkirke» og ble ble brukt som valglokale under valget til Riksforsamlingen på Eidsvoll i 1814.

Mellom kirken og prestegården ligger "Almuestua" hvor Holt kommune (1838-1960) avholdt sine kommunestyremøter.

## Kirkeinventar
Av interiør fra middelalderen er bevart en døpefont i kleberstein, skåret i gotisk stil på 1100-tallet.

Fra før reformasjonen er også et alterskap fra 1500-tallet; dette har i dag plass på nordveggen i kirkens vestre korsarm.

Altertavlen er laget i Christiania i 1732 av snekker Christen Paulsen, og treskjærerarbeidet er muligens utført av Torsten Ottersen Hoff. Altertavlen fikk et nytt maleri i 1837, med Jesus i Getsemane som motiv. Det er malt av en dansk maler, Adam Müller. Bildet var gave fra jernverkseier Jacob Aall i ved reformasjonsjubileet 1837.

Korskrankedekor og dåpshuset er skåret av den danske treskjæreren Christian Suchow i 1758. Kirkeskipet/votivskipet som henger fra taket i kirken ble donert av Peder Ellingsen Strengereid i 1768.

Av de spesielle ting i Holt kirke er en innelukket kirkestol kalt «Aallekoret», som er bygget til verkseier Ulrich Schnell, en av eierne av Næs Jernverk. Den er utstyrt med hans og konas våpenskjold.

Kirkens eldste orgel er fra 1840 og bygget av Peter Adolph Albrechtsen fra Trondheim. Dette orgelet står fortsatt på sin opprinnelige plass i vest, mens et nytt og større orgel er plassert i tverrskipet i sør.

## Bilder

Holt kirke.jpg|Kirka ble utvidet til korskirke i 1753. 
Holt Krk 2025 (31).jpg|
Holt Krk 2025 (35).jpg|Kieketårnet med fem vindfløyer  
HoltKrk2025 (24).jpg|Kirkens hovedinngang
Holt kirke T183 01 0135.jpg|Kirkas interiør 1941.
HoltKrkKrigsgraver.jpg|Engelske krigsgraver  
GravkorsStøpejernHoltKrk.jpg|Gravkors i støpejern fra 1913-1914 
Kirkestøtte Knud Knudsen (cropped).jpg|Minnesmerke over Knud Knudsen på Holt kirkegård


## Referanser


## Eksterne lenker
* 
*
Baugspryd

**Baugspryd** er et solid dimensjonert rundholt som går ut over forstevnen på seilskip. Baugsprydet festes til stevn og skrog og er oftest laget i samme materiale som skroget (tre/stål). På større skip og båter med stor seilføring kan baugsprydet forlenges med en klyverbom. 

Baugsprydet stives av med baugstag og vaterstag.

Forseil plasseres mellom masten (stormast/fokkemast) og baugsprydet og en eventuell klyverbom.

## Eksterne lenker

*
Chris Riggott

**Chris Riggott** (født 1980) er en engelsk tidligere fotballspiller som har spilt for flere engelske klubber. Han er forsvarsspiller og er mest kjent for sine perioder hos Derby County og Middlesbrough.

## Biografi
Chris Riggott, som har vært en del av Derby County sitt fotballakademi, startet sin karriere i Derby i 1999. Han spilte sin første kamp for *the Rams* den 14. mai 2000 da de tapte 4-0 for Chelsea i en ligakamp i Premier League. Det ble med den ene ligakampen i 1999/00-sesongen, men i den påfølgende sesongen etablerte han seg på førstelaget til Derby med totalt 31 ligakamper og 3 ligamål. Det første av disse 3 ligamålene scoret han 30. september 2000 mot Aston Villa, og det skjedde kun fire dager etter karrierens første klubbmål. Dette målet kom i den engelske ligacupen da Derby vant 4-2 over West Bromwich Albion. I 2001/02-sesongen fikk han bokført 37 ligakamper for klubben fra Derbyshire, mens han i første del av 2002/03-sesongen spilte 22 ligakamper.

I januar 2003 ble han sammen med Malcolm Christie solgt til Middlesbrough for en samlet sum på £3 000 000, og hans første kamp for *Boro* var 8. februar 2003 mot Liverpool. I sin andre kamp for Middlesbrough, 22. februar 2003, scoret han to av klubbens tre mål da de slo Sunderland 3-1 i en ligakamp på Stadium of Light. Totalt fikk han med seg 5 ligakamper og 2 ligamål for klubben fra North Yorkshire i siste del av 2002/03-sesongen, mens han i 2003/04-sesongen stoppet han på 17 ligakamper og 0 ligamål. Deretter ble det 21 ligakamper og 2 ligamål i 2004/05-sesongen og 22 ligakamper og 0 ligamål i 2005/06-sesongen for *Teessiders*.   

## Karriere som spiller

## Referanser


## Litteratur
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 501). Headline Book Publishing, London. ISBN 0-7553-1526-X

## Eksterne lenker
*
Egede-Nissen

**Egede-Nissen** er en av tre slekter Nissen i Norge, denne med utspring i nordtyske Holstein. De to andre Nissenslekter i Norge har utspring i Fredericia (Nissen fra Fredericia) og Sønderjylland (Nissen fra Sønderjylland).  De la seg til *Egede* etter et inngift med etterkommere av Hans Egede og har mange kjente skuespillere og kunstnere blant seg. 

*Christian Heinrich Nissen (1802–66) fra byen Wilster i Holstein var lege i Tromsø og gift med Fayette Hendrine Georgia Glahn Ørbech (1806–84) som var fra Danmark og av slekten Hans Egede.
**Christian Paul Egede-Nissen (1835–1891) fra Bodø doktor. I 1863 gift med Sophie Amalia Jacobsdatter Normann (1826–1912) fra Tromsø Tok Egede navnet etter sin tippoldemor,som var barnebarn av Hans Egede, Biskop på Grønland.
***Søren Christian Henrik Egede(Severus) Nissen (1865) ble prest og barnehjemsbestyrer(Vøyen Gård) 1917
***Adam Egede-Nissen (1868–1953) ble postmester og politiker. Var med å stifte NKP. Gift med Georga (Goggi) Vilhelma Ellertsen (1871–1959) fra Bergen
****Aud Richter (1893–1974), skuespiller
*****Georg Richter (1915–1972), skuespiller
****Gerd Grieg (1895–1988), skuespiller gift med Nordahl Grieg 
****Paul Egede (1896–1962), ingeniør i USA
****Ada Kramm (1899–1981), skuespiller gift med Hugo Kramm
*****Gerd Kramm (1923–) g. flyver Hans H. Engebrigtsen.
*******Kjersti Kramm Engebrigtsen (1946–) danser, vant Kritikerprisen 2013
******?
*******Marte Engebrigtsen (1979–) skuespiller
*****Ilse Kramm (1934–), skuespiller g. skuespiller Ole A. Simensen
****Marianne Egede-Nissen (1901–1904).
****Oscar Egede-Nissen (1903–1976), skuespiller gift med skuespiller Unni Torkildsen
****Dag Egede-Nissen (1905–1979), utvandret til USA. 
****Stig Egede-Nissen (1907–1988), skuespiller
****Lill Egede-Nissen (1909–1962), skuespiller, gift med skuespiller Hans Stormoen
*****Hans Marius Stormoen (1943–2006), musiker
****Adam Egede-Nissen (1911–1997), lege i Tønsberg. 
****Gøril Havrevold (1914–1992), skuespiller, gift med Olafr Havrevold
*****Berit Gøril Havrevold (1936–) gift først med skuespilleren Magne Bleness, senere arkitekten Hans-Gabriel Finne
******Carsten Bleness (1958–)
**Oscar Egede Nissen (1843–1911) var lege og politiker og gift med Erika Nissen
***jurist Erika Lie (1878–1947)
***pianist Karl Nissen (1879–1920) gift med skuespiller Aagot Kavli, 88 søster av maleren Arne Kavli


Oscar_Nissen.png | Oscar Egede Nissen (1843–1911) ble lege
Adam_Egede-Nissen2.jpg | Adam Egede-Nissen (1868–1953) ble postmester
Karl_Nissen_(Henrik_Lund).jpg | Karl Nissen (1879–1920) ble pianist
Aud_Egede-Nissen_1911.jpg | Aud Richter (1893–1974) ble skuespiller
Gerd Egede-Nissen i "Siste par ut".jpg | Gerd Grieg (1895–1988) ble skuespiller
62038_Ada_Kramm.jpg |Ada Kramm (1899–1981) ble skuespiller
Oscar_Egede-Nissen.jpg | Oscar Egede-Nissen (1903–1976) ble skuespiller
Lill_Egede-Nissen.jpg | Lill Egede-Nissen (1909–1962) ble skuespiller
33366_Gøril_Havrevold.jpg | Gøril Havrevold (1914–1992) ble skuespiller


## Referanser
Terje Dahl

**Terje Dahl** (født 1949) er en norsk eventyrer, forfatter og redaktør. 

Dahl var i mange år tekstforfatter i reklamebransjen og leder/trener innen bordtennissporten. 

I 1983 dro han fra Norge i seilbåten «Coco Loco», seilte til Stillehavet og besøkte lite kjente øyer, inntil båten etter mer enn fire år ble ødelagt ved Salomonøyene. Etter et besøk i Norge returnerte han til sydhavet. Han giftet seg og slo seg ned på atollen Nukulaelae på Tuvalu, der han bodde fram til 1995, da orkaner tvang dem til å flytte til Norge.

Dahl engasjerte seg etter dette i kampen mot klimaendringene, og redigerer sin egen internettavis, «Klimanytt». Han er også eier og redaktør av internettmagasinet «Sydhav». Terje Dahl har skrevet flere bøker om sine sydhavseventyr, samt andre bøker, artikler og noveller.

## Eksterne lenker
* Sydhav
Caspari

**Caspari** er etternavn på flere personer i Norge:

* Carl Paul Caspari
* Theodor Caspari
* Anna Caspari Agerholt

Annen bruk av navnet:

* Caspari Center for bibelske og jødiske studier
Oldham (distrikt)

**Oldham** er et administrativt distrikt med status som storbykommune (*[[metropolitan borough]]*) i Stor-Manchester i England. Det har navn etter den største byen, Oldham, som er administrasjonssenter, men omfatter også andre byer og landsbyer. Den har en befolkning på 228 765 innbyggere (2014), og strekker seg utover et område på 142 km². Den består i tillegg til administrasjonssenteret Oldham også av omliggende byer som Chadderton, Failsworth, Royton og Crompton, landsbyen Lees, og sognet Saddleworth  i West Riding of Yorkshire. . Distriktet ble opprettet 1. april 1974 ved sammenslåing av de overnevnte byer og sogn.

Selv om distriktet er en opprettelse på 1900-tallet, har det en arv fra neolittisk tid (steinalderen), bronsealderen og romersk tid (jernalderen). Den består av flere møllebyer, som ekspanderte og vokste sammen på slutten av 1800-tallet som følge av befolkningsvekst og oppblomstringen av tekstilindustrien grunnet den industrielle revolusjon. Selv om deler er sammenhengende med byen Manchester er industrialisert og tett befolket, er omtrent to-tredjedeler bestående av åpne rurale områder; den østlige halvdelen strekker over naturområdet South Pennines.

## Steder i distriktet
* Chadderton, Crompton
* Failsworth
* Lees
* Royton
* Saddleworth, Crompton

## Vennskapsbyer
Distriktet Oldham har formelle vennskapsavtaler med tre europeiske steder: Hver av dem var opprinnelige vennskapsby med et sted innenfor distriktet før dens opprettelse i 1974.

*  Landsberg am Lech, Tyskland
*  Geesthacht, Tyskland
*  Kranj, Slovenia

## Referanser


## Litteratur
* Clark, David M. (1973): *Greater Manchester Votes: A Guide to the New Metropolitan Authorities*. Redrose.

## Eksterne lenker
* 
* Oldham Council
* Oldham Partnership, forskning og statistikk
Tamanrasset (provins)

**Provinsen Tamanrasset** (arabisk: *ولاية تمنراست*) er en av Algeries 48 provinser. Administrasjonssenteret er Tamanrasset.

Mye av handlingen i Axel Jensens gjennombruddsroman *Ikaros* (1957) foregår i denne avsidesliggende delen av Sahara-ørkenen.

## Referanser
Dag Halvorsen

**Dag Halvorsen** er navnet til flere personer:

* Dag Halvorsen (1934–2007), journalist
* Dag Halvorsen (1975–), fotballspiller
Tiaret (provins)

**Provinsen Tiaret** (arabisk: *ولاية تيارت*) er en av Algeries 48 provinser. Administrasjonssenteret er Tiaret.

## Referanser
Tipaza (provins)

**Provinsen Tipaza** (arabisk: *ولاية تيبازة*) er en av Algeries 48 provinser. Administrasjonssenteret er Tipaza.

## Referanser
Rankine

**Rankine** er en enhet for termodynamisk temperatur, oppkalt etter den skotske ingeniøren og fysikeren William John Macquorn Rankine. Han framsatte skalaen i 1859.

*Rankine-skalaen* har samme enhetsstørrelse som fahrenheitskalaen, slik at en temperaturdifferanse på 1&nbsp;°R tilsvarer en differanse på 1&nbsp;°F. 0&nbsp;°R tilsvarer det absolutte nullpunkt. kelvin-skalaen oppfyller den samme rollen i SI-systemet, hvor temperaturdifferanser i celsius og kelvin er like store, og 0 K er det absolutte nullpunktet.

*Rankine* er en utbredt enhet for temperatur i engelsk litteratur og er ofte den foretrukne måleenhet blant amerikanske og engelske vitenskapsmenn. Sammenblanding mellom, og feil bruk av rankine, fahrenheit, celsius og kelvin er en evig kilde til regnefeil blant så vel professorer som studenter.

## Omregningstabell mellom de forskjellige enhetene
Aritmetisk følge

En **aritmetisk følge** er en følge der differansen mellom et tall og det neste er konstant. For eksempel er {4,7,10,13,16,…} en aritmetisk følge siden differansen mellom to etterfølgende tall alltid er 3.
Hvis differansen d er gitt, og man i tillegg kjenner verdien av det første tallet, a_1, er følgen entydig bestemt, og det n-te tallet er gitt ved
:a_n= a_1 + (n-1)d.

## Summen av elementene i en aritmetisk følge (aritmetisk rekke)
Hvis man lar s_n være summen av de n første tallene i følgen, danner \{s_1,s_2,\ldots\} en **aritmetisk rekke**. 
Gitt en aritmetisk følge hvor a_1 og d er kjent, finnes det en enkel formel for summen av elementene, nemlig
:s_n = \frac {n(2a_1+(n-1)d)}2.
En versjon av denne formelen forekommer i Liber Abaci (1202) av Leonardo av Pisa.

For å utlede denne formelen, legger vi merke til at s_n kan uttrykkes på to forskjellige måter:
: s_n = a_1+(a_1+d) + (a_1+2d)+\cdots+(a_1+(n-2)d)+(a_1+(n-1)d)
: s_n = (a_n-(n-1)d) + (a_n - (n-2)d) + \cdots + (a_n-2d)+(a_n-d)+a_n
Summerer vi begge sidene av disse ligningene, vil alle summandene som inneholder d kanselleres, og vi sitter igjen med
: 2s_n = n(a_1+a_n).
Bruker vi formelen for a_n, som er gitt ovenfor, følger formelen for s_n.

## Aritmetiske følger i Ramsey-teori
Flere problemer i Ramsey-teori handler om aritmetiske følger. En generell formulering er at en mengde A med naturlige tall er gitt, og problemet er å finne ut hvor lange aritmetiske følger som er inneholdt i A.

La n være et naturlig tall, og anta at man fargelegger alle tallene fra 1 til n med r farger, slik at hvert tall får én farge. Van der Waerdens teorem fra 1927 sier at hvis k og r er gitt, så kan n alltid velges så stor at det helt sikkert finnes en aritmetisk følge med k elementer, slik at alle elementene i følgen har samme farge. En slik følge kalles *monokromatisk*.

En ekvivalent formulering av dette teoremet sier at hvis man fargelegger alle de naturlige tallene med r farger, så vil det finnes vilkårlig lange monokromatiske følger. 

I 1975 beviste Szemerédi en generalisering av dette teoremet, som er kjent som Szemerédis teorem. Han viste at for enhver tetthet d, hvor 0, og ethvert naturlig tall k, så finnes et tall N slik at hvis n\geq N, så vil enhver delmengde av \{1,\ldots,n\} med minst dn elementer inneholde en aritmetisk følge av lengde k.

Mer generelt A være en delmengde av de naturlige tallene. Et problem som har fått en del opperksomhet er spørsmålet om hvilke karakteristikker av A som garanterer at A inneholder vilkårlig lange aritmetiske følger. Szemerédis teorem garanterer at det er tilstrekkelig at A har såkalt *positiv øvre tetthet*. En berømt formodning er Erdős’ formodning som sier at hvis summen av inversene til elementene i A divergerer, så vil A inneholde vilkårlig lange aritmetiske følger. Erdős har tilbudt 3000 dollar for løsningen av denne formodningen. Green–Taos teorem fra 2004 sier at primtallene inneholder vilkårlig lange aritmetiske følger. Siden summen av inversene til primtallene divergerer, er dette teoremet et spesialtilfelle av Erdős’ formodning.
Eilema psaudocomplanum

***Eilema psaudocomplanum*** er en av lavspinnerne i familiegruppen bjørnespinnere (Arctiidae). 
 
## Utseende
*Eilema psaudocomplanum* ligner mye på de andre lavspinnerne i slekten *Eilema*. Framvingene hos hannen er ensfarget lyst skittengule, med et gulere parti i framkanten. Bakvingene er ensfarget skittengul. Bakkroppen er også gulaktig grå, men mer gul bakerst. Vingene holdes taklagt bakover kroppen i hvile. Vingespennet er mellom 30&nbsp;og &nbsp;35&nbsp;millimeter.

De tre artene *[[Eilema palliatellum]]*, sølvgrå lavspinner og *Eilema psaudocomplanum* ligner mye på hverandre. Men det er bare *sølvgrå lavspinner* som med sikkerhet finnes i Norden. For sikker artsbestemmelsen må artens genitalier undersøkes.

Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).

## Levevis
*Eilema psaudocomplanum* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter noen uker.

## Utbredelse
*Eilema psaudocomplanum* er utbredt i sør- og mellom Europa.

## Navnet
Det latinske navnet *Eilema* betyr *omsluttet, spole*, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler.

## Systematisk inndeling

* sommerfugler (Lepidoptera)
** gruppe **[[Apoditrysia]]** 
*** gruppe **[[storsommerfugler]]**
**** gruppe / overfamilie **[[Noctuoidea]]** 
***** familie **[[bjørnespinnere]]** (Arctiidae) 
****** delgruppe lavspinnere, (Lithosiinae)
******* **''Eilema psaudocomplanum'' (Daniel, 1939) **

## Kilder
* Fauna Europaea Web Service (2004) Fauna Europaea version 1.1, www.faunaeur.org .
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2

## Eksterne lenker
*
Touché

**Touche (Touché!)** – Når man blir truffet i fekting sier man touché, og etter hvert er det blitt brukt også i overført betydning. Man utbryter gjerne touché når noen har kommet med en treffende replikk.

I musikklivet brukes uttrykket om en liten fanfare som markerer for eksempel overrekkelsen av en hedersbevisning eller utrop av en vinner. Ennå brukes toucheen, mens navnet er i ferd med å bli glemt.

## Språklige eksempler
Eksemplene skal betraktes som hypotetiske:

* Person A) – Har de prøvd med annet enn sennep?
* Person B) – Nei, nå er det jo en sennepsfabrikk.
* Person A) – Touché 
eller
* Person A) - Vi burde kun støtte den danske industri.
* Person B) - Jammen du kjøper kun billig polsk frukt
* Person A) - Touché
eller
* Person A) – Det høres ganske venstreorientert ut det der.
* Person B) – Men jeg stemmer jo også til venstre for midten.
* Person A) – Touché
Tommy Thompson

**Tommy George Thompson** (født 19. november 1941 i Elroy i Wisconsin i USA) er en amerikansk politiker tilhørende Det republikanske parti. Han har vært guvernør for delstaten Wisconsin fra 1987 til 2001 (fire valgperioder) og senere helseminister i USA fra 2001 til 2005. Han erklærte den 1. april 2007 sitt kandidatur til presidentvalget i 2008, men trakk det tilbake 12. august samme år etter skuffende lav oppslutning i en velgertest i Iowa.

Tommy Thompson begynte sin politiske karriere i 1966 i Wisconsins delstatsparlament etter at han hadde avlagt den juridiske eksamen ved University of Wisconsin Law School.

## Referanser
Oldenburger

**Oldenburger** er en hesterase som ble utviklet på 1600-tallet i Oldenburg.
Avlen av oldenburger deles i to avdelinger; Renavl med blodrenhet på 87,5-100 % oldenburgeravstamning, og foredlingsavl hvor blodrenheten er 25-75 %.
Oldenburger har en mankehøyde på 160-170 cm. og er som regel brun eller svart, men alle rene farger er tillatt.

## Renavlet oldenburger
Renavlet oldenburger er en stor, kraftig, rasetypisk oldenburger kjøre- og ridehest med et særdeles arbeidsvillig temperament. Velreist hals, smidig og muskuløs overlinje og tørre og føre lemmer. Bevegelsen skal være taktfast og med kraftig aksjon bakfra.

## Foredlet oldenburger
Foredlet oldenburger er en ridehest med moderne oldenburgerpreg, som utelukkende er foredlet med XX-fullblods. Den skal ha et særdeles karakterfast og arbeidsvillig temperament, store kroppspartier, velreist hals, smidig og muskuløs overlinje og bakpart og tørre og føre lemmer. Bevegelsen skal være taktfast med ryggsving, frihet i skuldre og albuer, samt fraskubb og bæring bakfra.

## Bruk
Oldenburgeren er en allsidig brukshest. Med sitt arbeidsvillige temperament er den en ypperlig hobbyhest, så vel som konkurransehest. Rasen er særdeles godt egnet til kjøring, og ikke minst dressur hvor den har flere internasjonale plasseringer i både OL og verdensmesterskap. Rasen er også godt egnet til de andre ridegrenene.
Tom Tancredo

**Thomas Gerard Tancredo** (født 20. desember 1945 i Denver i USA) er en amerikansk politiker fra Det republikanske parti. Han satt i Representantenes hus fra 3. januar 1999 til 3. januar 2009, hvor han representerte et distrikt som dekket en del av Denver og omliggende områder i Colorado. Tancredo var kandidat til den republikanske nominasjonen til presidentvalget i 2008, men trakk seg den 20. desember 2007, før noen av valgene var gjennomført. Han tok heller ikke gjenvalg til Kongressen i 2008.

Tancredo tilhører sitt partis høyrefløy, og hans nasjonale politiske karriere har vært basert på krav om en strengere immigrasjonskontroll. Tancredo ble nasjonalt kjent for svar på hypotetiske spørsmål under et radiointervju, der han sa at gjengjeldelsesangrep mot Mekka og Medina kunne være reaksjoner dersom islamistiske terrorister gjennomførte atomvåpenangrep i USA. 

26. juli 2010 annonserte han at han ville stille i Colorados guvernørvalg 2010, for partiet American Constitution Party. Han hadde tidligere i måneden truet de to republikanske kandidatene, som møtes i primærvalg 10. august, at om de ikke lå bedre an enn den demokratiske kandidaten John Hickenlooper på meningsmålingene, ville han stille.

## Referanser


## Eksterne lenker
* 
* 
* 
*  Tancredos offisielle hjemmeside
Landssvikrettergangsloven

**Lov om rettergang i landssviksaker** (kortnavn: *landssvikrettergangsloven*) var en norsk lov vedtatt 21. februar 1947. Den avløste provisorisk anordning av 16. februar 1945 og gav hjemmel for en forenklet prosess i det norske landssvikoppgjøret.

## Eksterne lenker
* Landssviklova : (lov um straff og økonomisk ansvar for landsvikarar av 21. februar 1947) http://www.nb.no/nbsok/nb/e6f492709e6448ead0ef9b08f23f58a4?index=11#7
Vegg

En **vegg** er som regel en solid struktur som avgrenser, skjermer eller beskytter et område. Ordet betegner som oftest en omsluttende eller romdelende konstruksjon i en bygning. 

Ordet (norr. *veggr*) kommer fra en indoeuropeisk rot som betyr å «sno» eller «vinde». Ordet *[[vidje]]* har samme etymologiske opprinnelse, noe som kan tyde på at «urveggen» i forhistorisk tid var laget av *leirklint flettverk*.

Vegger kan ha én eller flere av disse funksjonene: *Bæring* for bjelkelag eller tak; *værhud* mot klimapåkjenninger; *isolering* mot temperaturforskjeller, *skjerming* mot innsyn, *vern* mot inntrengere, eller *deling* av rom for forskjellige formål. **Bærevegg** betegner en ytter- eller innervegg som understøtter en etasjeskiller eller tak, mens **lettvegg** betegner en ikke-bærende innvendig skillevegg.

Vegger kan bygges på mange måter. Vi skiller mellom *massivkonstruksjoner* og *skjelettkonstruksjoner*.  Massivkonstruksjoner som murverk og lafteverk kan kombinere de fleste funksjonene i én og samme vegg, der det bærende materialet er gjennomgående i hele veggens tverrsnitt fra utside til innside. Skjelettkonstruksjoner har et bærende skjelett av stolper, sviller og skråstivere. Åpningene mellom disse bærende delene må tettes med et romavgrensende og isolerende materiale i mellomrommene, eller få en *kledning* på minst én side av bærekonstruksjonen. Bindingsverk er en typisk skjelettkonstruksjon som enten må *utmures* eller få en kledning.

Bygninger for varig opphold i kaldt klima må ha vegger som gir tilstrekkelig isolasjon mot varmetap. I eldre tid ble massivkonstruksjoner av tømmer (laft), murverk, torv eller leire akseptert som tilstrekkelig isolerende. I nyere bygninger brukes som regel tilleggsisolasjon av andre materialer med bedre varmeisolerende egenskaper som utfylling eller som et eget sjikt utvendig eller innvendig.

Hvis veggen er isolerende, skjermende, vernende eller hindrende kan man kalle den for en barrikade.

## Referanser
Serieteket

**Serieteket** er en spesialavdeling for tegneserier ved Deichman, folkebiblioteket i Oslo kommune, og ligger ved filialen på Grünerløkka. Serieteket skal være et ressurs- og kompetansesenter på tegneserier for hele landet, og har derfor foredragsvirksomhet om emnet rettet blant annet mot andre bibliotek og skoler.

I avdelingen finnes en rikholdig samling både av norske og utenlandske tegneserier, samt faglitteratur om emnet tegneserier, som man kan låne. I tillegg arrangeres det jevnlig serieskaperkurs, tegneseriekurs, klassebesøk og utstillinger.

## Hovedoppgaver
*Være et aktivt senter for serieskapere, serielesere, forskere, studenter, bibliotekansatte og andre.
*Fremme opplysning, kunnskap og forskning om tegneserier samt fremme serieskaping i Norge.
*Virke til at tegneserier blir anerkjent som eget medium med egne virkemidler som bidrar til kulturell og menneskelig opplevelse.
*Fremme bruken av tegneserier som pedagogisk virkemiddel.
*Systematisere og gjøre alle former for tegneserier, litteratur om tegneserier og om serieskapere,  biografier,  læremidler, data-/tegneprogrammer og animasjon gratis tilgjengelig for alle.
*Ha en samling som speiler kvalitet, allsidighet og aktualitet.
*Samle inn og oppbevare serier laget av serieskapere i Norge, så fullstendig som mulig.
*Yte publikum faglig veiledning og aktiv informasjon.

Serieteket er også basen for Oslo Comics Expo, Sproingprisen og Norsk Tegneserieforum.

## Referanser


## Eksterne lenker
* Serietekets nettside
* Søk i Bibliotekets kataloger
Eilema uniola

** ''Eilema uniola*** er en av [[lavspinnere|lavspinnerne]] i [[Familie (biologi)|familiegruppen]] [[bjørnespinnere]] (Arctiidae). 
== Utseende ==
…

Lavspinnere kan forveksles med flere andre [[småsommerfugler]], kanskje særlig en [[viklere|vikler]] eller en liten [[målere|måler]]. Men de kan skilles fra disse på de to [[duftkjertel|duftkjertlene]] hunnene har like ved [[eggleggningsrør|eggleggingsåpningen]], helt bakerst på bakkroppen. Lavspinnere har også et [[Tympanalorgan|høreorgan]] (Tympanalorgan) på siden av brystet (metathorax).

== Levevis ==
*Eilema uniola* tilhører gruppen av insekter med [[fullstendig forvandling]] (holometabole insekter), som gjennomgår en [[metamorfose (biologi)|metamorfose]] i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et [[puppe]]stadium, en hvileperiode, der bjørnespinnerens indre og ytre organer endres. I hvilestadiet ligger puppen i en [[kokong]] larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

== Utbredelse ==
*Eilema uniola* finnes i det sydvestlige [[Europa]], i [[Spania]], [[Portugal]], [[Frankrike]] og [[Italia]].

Ikke i [[Norden]].

== Navnet ==
Det [[latinsk språk|latinske]] navnet *Eilema* betyr *omsluttet, spole*, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler.

== Systematisk inndeling ==


* [[sommerfugler]] (Lepidoptera)
** gruppe *'Apoditrysia** 
*** gruppe **storsommerfugler**
**** gruppe / overfamilie **Noctuoidea** 
***** familie **bjørnespinnere** (Arctiidae) 
****** delgruppe [[lavspinnere]], (Lithosiinae)
******* ***Eilema uniola* (Rambur 1866) '''

## Kilder
* Fauna Europaea Web Service (2004) Fauna Europaea version 1.1, www.faunaeur.org 

## Eksterne lenker
*
Arctia festiva

***Arctia festiva'' ''' er en [[bjørnespinnere|bjørnespinner]] (Arctiidae).

== Utseende ==
Enkelte arter bjørnespinnere i delgruppen [[Arctiinae]] kan kanskje forveksles med andre sommerfugler, kanskje særlig andre arter i gruppen [[Noctuoidea]]. Men de kan skilles fra disse ved de to [[duftkjertel|duftkjertlene]] hunnene har like ved [[eggleggningsrør|eggleggingsåpningen]], helt bakerst på bakkroppen. Samt at mange av artene har en bakkropp i rødt eller orange med mørke flekker. Mens [[Tympanalorgan|høreorgan]] (Tympanalorgan) på siden av brystet (metathorax) er felles for gruppen Noctuoidea.



== Levevis ==
''Arctia festiva''  tilhører gruppen av insekter med [[fullstendig forvandling]] (holometabole insekter), som gjennomgår en [[metamorfose (biologi)|metamorfose]] i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et [[puppe]]stadium, en hvileperiode, der bjørnespinnerens indre og ytre organer endres. I hvilestadiet ligger puppen i en [[kokong]] larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

== Navnet ==
Det [[latinsk språk|latinske]] navnet ''Arctia'' betyr ''[[Bjørnefamilien|bjørn]]''.

== Utbredelse ==
''Arctia festiva'' finnes ikke i [[Norden]], men fra samme slekt finnes de to artene ''[[Arctia villica]]'' og [[brun bjørnespinner]].

Finnes i mellom og syd [[Europa]], nordgrensen er i [[Tyskland]] og [[Ukraina]].

== Systematisk inndeling ==


* [[sommerfugler]] (Lepidoptera)
** gruppe '''[[Apoditrysia]]''' 
*** gruppe '''[[storsommerfugler]]'''
**** gruppe / overfamilie '''[[Noctuoidea]]''' 
***** familie '''[[bjørnespinnere]]''' (Arctiidae) 
****** delgruppe [[Arctiinae]] 
******* ***Arctia festiva* (Hufnagel 1766)*'

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
Mac Carthaighs bok

**Mac Carthaighs bok** er en samling irske annaler fra perioden 1114&ndash;1437. Den tilhørte Fínghin (Fineen eller Florence) Mac Carthaigh Mór (ca. 1562&ndash;1640), en irsk adelsmann som i flere år satt fengslet i London. Han var velynder av læresteder og var selv en lærd. Mens han var i London i 1633 ansatte han Diarmaid Ó Súilleabháin (Dermot O’Sullivan) til å kopiere eller sette samme disse annalene for seg.

Det opprinnelige manuskriptet er for øyeblikket oppbevart i Irlands nasjonalbibliotek. Annalene ble redigert og oversatt av Séamus Ó hInnse og utgitt i 1947 av Dublin Institute for Advanced Studies under tittelen ‘Miscellaneous Irish Annals’ (= *Blandede irske annaler*).

*Mac Carthaighs bok* er viktig som en av de få irske opptegnelser av hendelser som skjedde i sørlige Irland i den perioden som den dekker og har overlevert mange interessant informasjoner om effekten som den normanniske invasjonen hadde på området Munster. Foruten å støtte seg på andre irske annaler trakk *Mac Carthaighs bok* også på utenlandske kilder, især Giraldus Cambrensis' *[[Expugnatio Hibernica]]*.

## Litteratur
* *Miscellaneous Irish Annals*, Séamus Ó hInnse, Dublin Institute for Advanced Studies, 1947.
* *Oxford Concise Companion to Irish Literature*, Robert Welsh, 1996. ISBN 0-19-280080-9

## Eksterne lenker
*  Utgitt på nettet ved  University College Corks *Corpus of Electronic Texts* (CELT)
Sokodé

**Sokodé** er den nest største byen i Togo med 86 500 innbyggere (2004). Byen ligger 339 km nord for Lomé. Byen er dessuten hovedstad i Togos sentralprovins. 

## Sport
Byen har to fotballag: AC Semassi F.C. og Tchaoudjo Athlétic Club, som spiller sine hjemmekamper på Stade Municipal.
Rosa lavspinner

**Rosa lavspinner** (*Miltochrista miniata*) er en av lavspinnerne i familiegruppen bjørnespinnere (Arctiidae). 
    
## Utseende
Rosa lavspinner har gul-røde framvinger. På hver vinge er et markert fint sikk-sakk bølgebånd, samt noen mindre flekker. Bakvingene er ensfarget gul-røde. Vingespennet er mellom 21&nbsp;og &nbsp;29&nbsp;millimeter. Vingene holdes taklagt bakover kroppen i hvile.

Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).

Larvene er sterk behåret med tett grå-brune hår. Hårene er arrangert i dusker på hvert ledd. Disse danner rekker av hårdusker bakover kroppen. Utvokst blir den ca. 2&nbsp;centimeter lang.

## Levevis
Rosa lavspinner finnes i varme soleksponerte, gjerne litt fuktige edelløvskoger. Men flyr også på mer åpne, tørre lokaliteter. Flygetiden er i juli og august.

Hunnen legger egg rett på næringsplanten, eggene legges i små grupper på omtrent 20 egg.

Larvene vokser seint. Den overvintrer som larve.

Rosa lavspinner tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter omtrent fire uker.

## Utbredelse
Rosa lavspinner er utbredt i Europa. Den finnes øst gjennom Asia til Japan.

Ikke i Norge. Men er funnet langs kysten av det sørlige Sverige, Danmark og Finland.

## Navnet
Det latinske navnet *Miltochrista* betyr *innsmurt med rødt, rødoker.*. Navnet *miniata* betyr *mønjefarget rød.*. På svensk heter den *Rosenvinge*, på engelsk *Rosy Footman*.

## Systematisk inndeling

* sommerfugler (Lepidoptera)
** gruppe **[[Apoditrysia]]** 
*** gruppe **[[storsommerfugler]]**
**** gruppe / overfamilie **[[Noctuoidea]]** 
***** familie **[[bjørnespinnere]]** (Arctiidae) 
****** delgruppe lavspinnere, (Lithosiinae)
******* **Rosa lavspinner** *(Miltochrista miniata)* (Forster, 1771)*'

== Referanser ==
<references />

== Kilder ==
* [[Fauna Europaea Web Service]] (2004) Fauna Europaea version 1.1, [http://www.faunaeur.org www.faunaeur.org] 
* Hydén, N., Jilg, K. & Östman, T. 2006. [[Nationalnyckeln till Sveriges flora och fauna]]. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.'' ArtDatabanken, SLU, Uppsala. ISBN 91-88506-59-2

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
Lophocampa caryae

***Lophocampa caryae*** er en bjørnespinner (Arctiidae).

## Utseende
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea, men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

## Levevis
*Lophocampa caryae* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Larvene lever på planter som lønn, or, bjørk, amerikaagnbøk, hickory, amerikakastanje, amerikanesletre, amerikabøk, kvitask, virginiatrollhassel, humle, smørvalnøtt, svartvalnøtt, lerk, eple, virginiahumlebøk, villvin, platan, amerikaosp, kirsebær, romhegg, virginiahegg, pære, eik, hjortesumak, robinia, bringebær, kvitpil, svartlind og alm.

## Utbredelse
*Lophocampa caryae* finnes i det sydlige Canada, helt sør til Nord-Carolina i USA. Den finnes ikke i Europa.

## Systematisk inndeling

* sommerfugler (Lepidoptera)
** gruppe **[[Apoditrysia]]** 
*** gruppe **[[storsommerfugler]]**
**** gruppe / overfamilie **[[Noctuoidea]]** 
***** familie **[[bjørnespinnere]]** (Arctiidae) 
****** delgruppe Arctiinae 
******* **''Lophocampa caryae'' Harris, 1841**

## Referanser


## Eksterne lenker
*
Bertrand Layec

**Bertrand Layec** (født 3. juli 1965 i Vannes) er en fransk fotballdommer. Han har dømt fotball siden 1981, har siden 1998 dømt i Ligue 1 og ble i 2002 FIFA-dommer.

*Pr. 6. oktober 2007*

* 74 kamper i Ligue 1
* 9 kamper i UEFA-cupen
* 7 kamper i Mesterligaen
* 3 kamper i U-21 EM i 2004

## Referanser


## Kilder
* Weltfussbal.de

## Eksterne lenker
*
Paul Allaerts

**Paul Allaerts** (født 9. juli 1964 i Mol, Belgia) er en belgisk fotballdommer. Han har dømt fotball siden 1985 og vært dommer i Jupiter League i Belgia siden 1996. Han er 186&nbsp;cm høy og veier 84 kilo.

*Pr. 18. mai 2007*

* 8 kamper i Mesterligaen
* 7 kamper i UEFA-cupen
* Flere EM- og VM-kvalifiseringskamper

## Kilder
* Weltfussball.de

## Eksterne lenker
*
Alfons Johansen

**Alfons Johan Johansen** (1891&ndash;1941) var en norsk politiker (Ap) og redaktør. Han var stortingsrepresentant for Troms fylke i periodene 1928&ndash;1930, 1934&ndash;1936 og 1937 til sin død i 1941. 

Johansen var født i Lødingen. Han var utdannet som maskinist og arbeidet deretter som skipsmaskinist i to år, før han arbeidet ved ulike mekaniske verksteder.

Fra 1923 var Johansen redaktør av arbeiderpartiavisa *[[Folkeviljen]]* i Harstad (Organ for Sør-Troms Arb.parti). Han var fra samme år medlem av Trondenes herredsstyre, fra 1926 også i formannskapet. Ved kommunedelingen der Sandtorg ble skilt ut gikk han over dit, og Johansen ble varaordfører i den nye kommunen. I perioden 1934-1937 var Johansen Sandtorgs ordfører.

En gate i Harstad bærer hans navn.

## Referanser




## Kilder
* Biografi hos Norsk samfunnsvitenskapelig datatjeneste
* Vidar Eng: Holdninger i Troms til regjeringens krigspolitikk 9. april til 9. juni 1940 – pdf-fil
* Gunnar E. Kristiansen: Masteroppgave historie, UiTø 2006Se også Folkeviljen i Wikipedia.

## Eksterne lenker
*
The Death of Little Ibsen

***The Death Of Little Ibsen*** er et skuespill av dukketeaterkompaniet Wakka Wakka Productions.

Stykket tar utgangspunkt i Henrik Ibsens liv.

Det ble fremført første gang i mai 2006 ved Sanford Meisner Theater i New York. Dukkene ble skapt av Kirjan Waage, som er en av Wakka Wakkas grunnleggere. *The Death of Little Ibsen* startet høstforestillingene på Ibsenfestivalen 2006 på Nasjonalteatret i Oslo. 2. og 3. februar 2007 ble stykket fremført som første forestilling på Bowdoin Colleges Ibsenfest.

Stykket er en svart komedie som tar for seg Ibsens biografi. Historien om dikterens liv fortelles med humor og alvor, fantasi og historikk om hverandre. Det mottok gode kritikker i *[[The New York Times]]* og *[[Variety]]*.

## Referanser


## Eksterne lenker
* Teateranmeldelse i New York Times
* Om skuespillet hos offoffonline.com
* Om skuespillet hos Ibsen in the US